PMIndiaData/PMIndiaSum huggingface dataset:
ఈశాన్య ప్రాంతం దేశం లో ఓ ప్రధాన వృద్ధి చోదక శక్తి గా మారుతోందన్న ప్రధాన మంత్రి

రాష్ట్రపతి ప్రసంగాని కి ధన్యవాదాలు తెలిపే తీర్మానాని కి లోక్ సభ లో ప్రధాన మంత్రి శ్రీ నరేంద్ర మోదీ ఇచ్చిన సమాధానం లో భాగం గా, ఈశాన్య ప్రాంతం ఇక మీదట నిర్లక్ష్యాని కి లోనైన ఒక ప్రాంతం ఏమీ కాదు అని స్పష్టం చేశారు. అనేక రంగాల లో ప్రభుత్వం చేసిన కృషి ఫలించిందా అన్నట్టు ప్రస్తుతం ఈశాన్య ప్రాంతాలు దేశం లో ఒక ప్రధానమైనటువంటి వృద్ధి సంబంధిత చోదక శక్తి గా మారాయని ఆయన పేర్కొన్నారు. ‘‘ఢిల్లీ ఒక దూరం లో ఉన్న ప్రాంతం అని ఈశాన్య ప్రాంతాల ప్రజలు ప్రస్తుతం అనుకోవడం లేదు. ఇక ప్రభుత్వమే వారి ఇంటి వాకిట వాలింది. మన మంత్రులు మరియు మన అధికారులు ఆ ప్రాంతాల ను క్రమం తప్పక సందర్శిస్తున్నారు’’ అని ఆయన అన్నారు. విద్యుచ్ఛక్తి, రైలు మార్గ సంధానం, మొబైల్ సంధానం లతో పాటు ఆ ప్రాంతాల అభివృద్ధి కి సంబంధించినటువంటి మిగతా వివిధ అంశాల విషయం లో కూడాను తన ప్రభుత్వం శ్రమించిందని ప్రధాన మంత్రి తెలిపారు. ఇటీవలే సంతకాలు అయిన బోడో ఒడంబడిక ను గురించి ప్రధాన మంత్రి ప్రస్తావిస్తూ, దశాబ్దాల చరిత్ర ఉన్న సంక్షోభాన్ని పరిష్కరించాలనే ఒక నిజాయతీ తో సంబంధిత వర్గాల వారందరినీ ఒక చోటు కు తీసుకు రావడం వల్ల ఇది సాధ్యపడినట్లు పేర్కొన్నారు. దశాబ్దుల నాటి అశాంతి ని సాగదీస్తూవచ్చినంత మాత్రాననే అది తక్కువ లో తక్కువ గా 40,000 మంది ప్రజలు చనిపోవడానికి దారితీసింది అని ప్రధాన మంత్రి అన్నారు. ‘‘ఇలా జరిగినప్పటికి ఈ పర్యాయం మేము సంబంధిత వర్గాలవారందరిని కలిపి ఒక చోటు కు తీసుకు వచ్చాము; సంక్షోభానికి సంబంధించి అనిర్ణీత స్థితి లో ఉన్న సమస్య లు అంటూ ఏవీ లేవన్న సంగతి ని కూడా ఈ ఒడంబడిక స్పష్టం చేస్తోంది’’ అని ఆయన వివరించారు.
కెఎస్ఆర్బెంగళూరు స్టేశన్ లో ప్లాస్టిక్ మరియు వ్యర్థ సీసాల తో తయారైన ప్రతిమా నిర్మాణ కళకు గాను రైల్ వేస్ ను ప్రశంసించిన ప్రధాన మంత్రి

కెఎస్ఆర్ బెంగళూరు స్టేశన్ లో ప్లాస్టిక్ మరియు వ్యర్థ సీసాల తో తయారైన ప్రతిమా నిర్మాణ కళ కు గాను దక్షిణ పశ్చిమ రైల్ వేస్ ను ప్ర‌ధాన మంత్రి శ్రీ న‌రేంద్ర మోదీ కొనియాడారు. వారి ట్వీట్ ను ప్రధాన మంత్రి ఉదాహరిస్తూ, ‘‘అటువంటి ప్రయాస లు కొత్తదనం తో కూడినవి మాత్రమే కాకుండా శ్లాఘించదగినవి కూడా. అయితే అవి మనకు మన పరిసర ప్రదేశాల తో పాటు సార్వజనిక స్థలాల ను కూడా స్వచ్ఛం గా అట్టిపెట్టుకొనే మన మౌలికమైనటువంటి నాగరిత కర్తవ్యాన్ని గుర్తు కు తీసుకు వస్తాయి’’ అని ఒక ట్వీట్ లో పేర్కొన్నారు.
కచ్ఛీ నూతన సంవత్సరం ఆషాఢీ బీజ్ నాడు ప్రజల కు శుభాకాంక్షలు తెలిపిన ప్ర‌ధాన మంత్రి

కచ్ఛీ నూతన సంవత్సరమైన ‘ఆషాఢీ బీజ్’ ను సందర్భం లో ప్రజల కు ప్ర‌ధాన మంత్రి శ్రీ న‌రేంద్ర మోదీ శుభాకాంక్షలు తెలి పారు. ‘‘ఆషాఢీ బీజ్ ప్రత్యేక సందర్భాన్ని పురస్కరించుకొని కచ్ఛీ సముదాయాని కి ఇవే శుభకామనలు. ఘనమైన సంస్కృతి కి మరియు సాహసానికి ఈ సముదాయం పెట్టింది పేరు. రాబోయే సంవత్సరం కచ్ఛీ సముదాయాని కి మంచి ఆరోగ్యం మరియు సంతోషం ప్రాప్తించాలని నేను ప్రార్థిస్తాను’’ అని ఒక సందేశం లో ప్రధాన మంత్రి పేర్కొన్నారు.
వోటర్ ల జాతీయ దినం నాడు ప్రజల కు అభినందనలు తెలిపిన ప్రధాన మంత్రి

‘‘వోటర్ ల జాతీయ దినం సందర్భం లో ఇవే నా అభినందన లు. మన ఎన్నికల ప్రక్రియ ను మరింత సచేతనం గా, మరింత ఎక్కువ మంది వోటింగ్ లో పాల్గొనేటట్టుగా మలచే దిశ లో బహుళ ప్రయత్నాల ను చేస్తున్నందుకు ఇసిఐ కి మనం కృత‌జ్ఞ‌త‌ల ను తెలియజేద్దాము. మన ప్రజాస్వామ్యాన్ని బలోపేతం చేసే విధం గా వోటర్ లలో చైతన్యం అధికం అయ్యేలాగాను మరియు మరింత ఎక్కువ మంది వోటింగ్ లో పాలు పంచుకొనే విధం గా మనం కృషి చేసేలాగాను మనకు ఈ దినం స్ఫూర్తి ని ఇచ్చుగాక’’ అని ఒక సందేశం లో ప్రధాన మంత్రి పేర్కొన్నారు.
స‌ముద్ర సంబంధిత అంశాల పై భార‌త‌దేశం మ‌రియు డెన్మార్క్ ల మ‌ధ్య ఎంఒయు కు ఆమోదం తెలిపిన మంత్రివ‌ర్గం

స‌ముద్ర సంబంధిత అంశాల పై భార‌త‌దేశానికి, డెన్మార్క్ కు మ‌ధ్య అవ‌గాహ‌న పూర్వ‌క ఒప్పందాని కి (ఎంఒయు) ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న స‌మావేశ‌మైన కేంద్ర మంత్రివ‌ర్గం ఆమోదం తెలిపింది. ఒప్పంద పత్రం పై 2019వ సంవ‌త్స‌రం జ‌న‌వ‌రి లో డెన్మార్క్ నుండి డ‌బ్ల్యుఐపి భార‌త‌దేశాన్ని సంద‌ర్శించే సంద‌ర్భం లో సంతకాలు జ‌రగాలని ప్రతిపాదించడమైంది. ప్ర‌యోజ‌నాలు ఈ ఎంఒయు పై సంత‌కాల తో ద్వైపాక్షిక స‌హ‌కారాని కి అనుకూలించే రంగాల‌ ను రెండు దేశాలు అన్వేషించేందుకు మార్గం సుగమం కాగలదు : ఆ రంగాల లో – భార‌త‌దేశం, ఇంకా డెన్మార్క్ ల సముద్ర సంబంధ రంగాల లో ప‌ర‌స్ప‌ర స‌హ‌కారాని కి, ఇంకా పెట్టుబ‌డుల‌ కు బాట వేయ‌డం; శిప్పింగ్ లో ఉభ‌య దేశాల సామ‌ర్ధ్యాన్ని మెరుగు ప‌ర‌చ‌డం కోసం ప్రావీణ్యం, ప్ర‌చుర‌ణ‌లు, స‌మాచారం, డాటా మ‌రియు గ‌ణాంకాల‌ ను ఉభ‌య దేశాలు ప‌ర‌స్ప‌రం ఇచ్చిపుచ్చుకొనేందుకు వీలు క‌ల్పించ‌డం; గ్రీన్ మారిటైమ్ టెక్నాల‌జీ రంగం లోను, నౌకా నిర్మాణం లోను స‌హ‌క‌రించుకోవ‌డం; ఇండియ‌న్ రిజిస్ట‌ర్ ఆఫ్ శిప్పింగ్ (ఐఆర్ఎస్‌)కు రిక‌గ్నైజ్‌డ్ ఆర్గ‌నైజేశ‌న్ (ఆర్ఒ) హోదా ను మంజూరు చేయ‌డం, స‌ముద్ర సంబంధిత శిక్ష‌ణ మరియ విద్య రంగం లో స‌హ‌కారం; మ‌ర్చంట్ శిప్పింగ్‌ మరియు స‌ముద్ర సంబంధ ర‌వాణా వ్య‌వ‌హారాల రంగం లో స్థిర ప్రాతిప‌దిక‌ కలిగిన స‌హ‌కారం కోసం పరిశోధన మరియు అభివృద్ధి కి నడుం కట్టడం లతో పాటు ద్వైపాక్షిక స్థాయి లో, అంత‌ర్జాతీయ స్థాయి లో ఇరు దేశాల‌ కు ప‌ర‌స్ప‌రం ప్ర‌యోజ‌నాలు చేకూరే అవ‌కాశాల‌ ను వినియోగించుకోవ‌డం లో మ‌రింత ఎక్కువ‌ గా స‌హ‌క‌రించుకోవ‌డం – వంటివి ఉంటాయి. పూర్వ‌రంగం భార‌త‌దేశం తో వ్యాపారం చేస్తున్న భాగ‌స్వామ్య దేశాల లో డెన్మార్క్ ఒక ముఖ్య‌ భాగ‌స్వామి గా ఉంది. డెన్మార్క్ నుండి భార‌త‌దేశాని కి ఎగుమ‌తి అవుతున్న స‌ర‌కుల లో ఔష‌ధ సంబంధ వ‌స్తువులు, విద్యుత్తు ఉత్పాద‌న యంత్రాంగం, పారిశ్రామిక యంత్ర సామ‌గ్రి, లోహ ఖ‌నిజాలు, సేంద్రియ ర‌సాయ‌నాలు వంటివి ఉన్నాయి. డెన్మార్క్ కు భార‌త‌దేశం ఎగుమ‌తి చేస్తున్న స‌ర‌కుల‌ లో దుస్తులు, వ‌స్త్రాలు/ దారాలు, , ర‌హ‌దారి పై రాక‌పోక‌లు జ‌రిపే వాహ‌నాలు మ‌రియు విడి భాగాలు, లోహ వ‌స్తువులు, ఇనుము మ‌రియు ఉక్కు, పాదర‌క్ష‌లు, యాత్రల‌ లో వినియోగించే వ‌స్తువులు ప్ర‌ధాన‌మైన‌వి. ఇరు దేశాల మ‌ధ్య ద్వైపాక్షిక వాణిజ్యాన్ని ప్రోత్స‌హించ‌డం కోసం, అలాగే స‌ముద్ర సంబంధిత రంగం లో స‌హ‌కారాన్ని, స‌మ‌న్వ‌యాన్ని ప్రోత్స‌హించ‌డం కోసం డెన్మార్క్ తో ఒక ద్వైపాక్షిక ఎంఒయు ను కుదుర్చుకోవాల‌ని ప్ర‌తిపాదించ‌డ‌మైంది.
జ‌ల సంర‌క్ష‌ణ దిశ‌గా వ‌చ‌నబ‌ద్ధ‌త‌ ను పున‌రుద్ఘాటించిన ప్ర‌ధాన మంత్రి

ప్ర‌ధాన మంత్రి శ్రీ నరేంద్ర మోదీ జ‌ల సంర‌క్ష‌ణ దిశ‌గా వ‌చ‌నబ‌ద్ధ‌త‌ ను పున‌రుద్ఘాటించారు. “జ‌ల శ‌క్తి యొక్క ప్రాముఖ్యం పట్ల విశేష శ్రద్ద వహించేందుకు మ‌రియు జ‌ల సంర‌క్ష‌ణ దిశ‌గా మ‌న వ‌చ‌నబ‌ద్ధ‌త‌ ను పున‌రుద్ఘాటించేందుకు తగినటువంటి ఒక సంద‌ర్భ‌మే ప్ర‌పంచ జ‌ల దినోత్స‌వం. నీటిని సంరక్షించినప్పుడు, త‌ద్వారా మ‌న న‌గ‌రాలు, ప‌ల్లెలతో పాటు క‌ష్టించి ప‌ని చేసే రైతులు బ్ర‌హ్మాండ‌మైన ప్ర‌యోజ‌నాన్ని పొంద‌గ‌లుగుతారు” అని ప్ర‌ధాన మంత్రి శ్రీ నరేంద్ర మోదీ త‌న సందేశంలో పేర్కొన్నారు.
డబ్ల్యూ.ఐ.పి.ఓ. కు చెందిన గ్లోబల్-ఇన్నోవేషన్-ఇండెక్స్‌ లో భారతదేశం 40వ ర్యాంక్‌ కు చేరుకోవడంతో మన ఆవిష్కర్తలను చూసి గర్వపడుతున్న – ప్రధానమంత్రి

ప్రపంచ మేధో సంపత్తి సంస్థ (డబ్ల్యూ.ఐ.పి.ఓ) కు చెందిన గ్లోబల్-ఇన్నోవేషన్-ఇండెక్స్‌ లో భారతదేశం 40వ ర్యాంక్‌ కు చేరుకోవడంతో భారతీయ ఆవిష్కర్తలను చూసి, ప్రధానమంత్రి శ్రీ నరేంద్ర మోదీ గర్వపడుతున్నట్లు చెప్పారు. ఈ విషయమై, కేంద్ర వాణిజ్య, పరిశ్రమల శాఖ మంత్రి శ్రీ పీయూష్ గోయల్ చేసిన ట్వీట్‌ ను ఉటంకిస్తూ, ప్రధానమంత్రి ట్వీట్ చేస్తూ, “ఆవిష్కరణ అనేది భారతదేశవ్యాప్తంగా ఒక సంచలనం. మన ఆవిష్కర్తల పట్ల గర్వంగా ఉంది. మనం చాలా దూరం వచ్చాం. ఇంకా నూతన శిఖరాలను చేరుకోవాల్సి ఉంది.” అని పేర్కొన్నారు.
ఇండియా పెరూ ల మ‌ధ్య ఒప్పందానికి కేబినెట్ ఆమోదం

ప్ర‌ధాన‌మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేబినెట్ స‌మావేశం, 2018 మే లో పెరూలోని లిమాలో ఇండియా , పెరూల మ‌ధ్య సంత‌కాలు జ‌రిగిన ఒప్పందానికి ఆమోదం తెలిపింది.ప‌ర‌స్ప‌రం ప్ర‌యోజ‌నం క‌లిగించే రీతిలో స‌మాన‌త్వం, ప‌ర‌స్ప‌రం ఇచ్చిపుచ్చుకునే ప్రాతిప‌దిక‌గా నూత‌న‌,రెన్యువ‌బుల్ అంశాల‌పై సాంకేతిక ద్వైపాక్షిక స‌హ‌కారాన్ని ప్రోత్సహించేందుకు, స‌హ‌కార వ్య‌వ‌స్థాగ‌త సంబంధాల ఏర్పాటుకు ప్రాతిప‌దికను ఏర్ప‌రిచేందుకు ఈ ఒప్పందం ఉద్దేశించిన‌ది. ఈ ఒప్పందాన్ని అమ‌లు చేసేందుకు ప‌ని ప్ర‌ణాళిక‌ల‌ను అభివృద్ధిచేసేంద‌కు ఒక సంయుక్త క‌మిటీ ఏర్పాటుకు ఈ ఒప్పందం వీలు క‌ల్పిస్తుంది. ఈ ఒప్పందం ఉభ‌య‌దేశాల‌మ‌ధ్య ద్వైపాక్షిక స‌హ‌కారాన్ని బ‌లోపేతం చేసేందుకు తోడ్ప‌డుతుంది.
ఎన్ఇసి కార్పొరేశన్ చైర్ మన్  డాక్టర్ నొబుహిరొ ఎండో తో సమావేశమైన ప్రధాన మంత్రి

ప్రధాన మంత్రి శ్రీ నరేంద్ర మోదీ ఎన్ఇసి కార్పొరేశన్ చైర్ మన్ డాక్టర్ నోబుహిరో ఎండో తో టోక్యో లో ఈ రోజు న సమావేశమయ్యారు. భారతదేశం యొక్క టెలికమ్యూనికేశన్ రంగం లో ఎన్ఇసి పోషించినటువంటి పాత్ర ను, ప్రత్యేకించి చెన్నై- అండమాన్ & నికోబార్ దీవులు (సిఎఎన్ఐ) మరియు కోచి-లక్షద్వీప్ దీవుల (కెఎల్ఐ) కి సంబంధించిన ఒఎఫ్ సి ప్రాజెక్టుల లో ఎన్ఇసి యొక్క పాత్ర ను ప్రధాన మంత్రి ప్రశంసించారు. ఉత్పత్తి తో ముడిపెట్టిన ప్రోత్సాహకం (పిఎల్ఐ) పథకం లో భాగం పెట్టుబడి కి ఉన్నటువంటి అవకాశాల ను గురించి కూడా ఆయన ప్రముఖం గా ప్రస్తావించారు. భారతదేశం లో పారిశ్రామిక అభివృద్ధి, పన్నుల విధానం, శ్రమ రంగం సహా భారతదేశం లో వ్యాపారం చేయడాన్ని సులభతరం గా తీర్చిదిద్దడం కోసం అమలులోకి తీసుకువస్తున్నటువంటి వివిధ సంస్కరణల ను గురించి ప్రధాన మంత్రి శ్రీ నరేంద్ర మోదీ మరియు డాక్టర్ నోబుహిరో ఎండో లు చర్చించారు. ఇరువురు నేత లు నూతన సాంకేతిక విజ్ఞానం తో పాటు వృద్ధి లోకి వస్తున్న సాంకేతిక పరిజ్ఞానం సంబంధి రంగం లో భారతదేశం లో అందుబాటులో ఉన్న అవకాశాల ను గురించి కూడా సమాలోచనలు జరిపారు.
స్క్రామ్ జెట్ రాకెట్ ఇంజిన్ ను విజయవంతంగా పరీక్షించినందుకు ఐఎస్ఆర్ఒ శాస్త్ర వేత్తలకు ప్రధాన మంత్రి అభినందనలు

ప్ర‌ధాన మంత్రి శ్రీ న‌రేంద్ర మోదీ స్క్రామ్ జెట్ రాకెట్ ఇంజిన్ ను విజయవంతంగా పరీక్షించినందుకు ఐఎస్ఆర్ఒ (ఇస్రో) శాస్త్ర వేత్తలకు అభినందనలు తెలిపారు. “స్క్రామ్ జెట్ రాకెట్ ఇంజిన్ ను విజయవంతంగా పరీక్షించడం అనేది మన శాస్త్రవేత్తలు పడిన కష్టానికి, వారి నైపుణ్యానికి ఒక నిదర్శనం. ఇస్రో కు అభినందనలు. మన శాస్త్రవేత్తలతో పాటు మన అంతరిక్ష కార్యక్రమం భారతదేశానికి ఎలా గర్వకారణంగా నిలచాయో మనం తరచుగా చూసినదే” అని ప్రధాన మంత్రి తన సందేశంలో అన్నారు.
‘100 శాతం విద్యుతీకరణ మిశన్’ సఫలం అయినందుకు కొంక‌ణ్ రైల్ వే జట్టు కు అభినందనలు తెలిపిన ప్రధాన మంత్రి

‘మిశన్ 100 పర్ సెంట్ ఎలక్ట్రిఫికేశన్’ (100 శాతం విద్యుతీకరణ మిశన్) కు అసాధారణ సఫలత ప్రాప్తించినందుకు మరియు నిరంతర అభివృద్ధి సంబంధి కొత్త ప్రమాణాల ను నెలకొల్పినందుకు కొంకణ్ రైల్ వే జట్టు ను ప్రధాన మంత్రి శ్రీ నరేంద్ర మోదీ అభినందించారు. ప్రధాన మంత్రి ఒక ట్వీట్ లో – ‘‘మిశన్ 100% ఎలక్ట్రిఫికేశన్’ కు అసాధారణమైనటువంటి సఫలత ప్రాప్తించినందుకు మరియు నిలకడతనం తో కూడిన అభివృద్ధి తాలూకు సరికొత్త ప్రమాణాల ను ఏర్పరచినందుకు గాను @KonkanRailway జట్టు సభ్యులు అందరికీ ఇవే అభినందన లు.’’ అని పేర్కొన్నారు.
నాగాలాండ్ స్థాపన దినం నాడు ఆ రాష్ట్ర ప్రజల కు శుభాకాంక్షల ను తెలిపినప్రధాన మంత్రి

నాగాలాండ్ స్థాపన దినం సందర్భం లో ఆ రాష్ట్ర ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు. ప్రధాన మంత్రి ఒక ట్వీట్ లో – ‘‘నాగాలాండ్ ప్రజల కు వారి రాష్ట్ర స్థాపన దినం సందర్భం లో ఇవే శుభాకాంక్ష లు. నాగాలాండ్ సంస్కృతి ని చూసుకొని భారతదేశం గొప్పగా గర్విస్తోంది. నాగాలాండ్ సంస్కృతి సాహసాని కి, కఠోర శ్రమ కు మరియు ప్రకృతి తో సద్భావన ను కలిగి ఉంటూ జీవించడం అనే అంశాల కు ప్రాధాన్యాన్ని కట్టబెడుతూ ఉంటుంది. రాబోయే సంవత్సరాల లో నాగాలాండ్ నిరంతర సాఫల్యాల ను సాధించాలి అంటూ నేను ప్రార్థిస్తున్నాను.’’ అని పేర్కొన్నారు.
బర్మింగ్ హమ్ కామన్ వెల్థ్ గేమ్స్ 2022 లో వెండి పతకాన్ని గెలుచుకొన్నందుకుజూడో క్రీడాకారిణి తులికా మాన్ గారి కి అభినందన లు తెలిపిన ప్రధాన మంత్రి

బర్మింగ్ హమ్ కామన్ వెల్థ్ గేమ్స్ 2022 లో రజత పతకాన్ని గెలుచుకొన్నందుకు జూడో క్రీడాకారిణి తూలికా మాన్ గారి కి ప్రధాన మంత్రి శ్రీ నరేంద్ర మోదీ అభినందన లు తెలిపారు. ప్రధాన మంత్రి ఒక ట్వీట్ లో – ‘‘తూలిక మాన్ గారు బర్మింగ్ హమ్ క్రీడల లో తన మెరుపు ను విరజిమ్మారు. జూడో లో రజత పతకాన్ని గెలుచుకొన్నందుకు ఆమె కు ఇవే అభినందన లు. ఈ పతకం ఆమె విశిష్టమైనటువంటి క్రీడా కరియర్ లో మరొక ప్రశంస అని చెప్పాలి. ఆమె కు భవిష్యత్తు లో ఆమె చేసే ప్రయత్నాల కు గాను ఇవే శుభాకాంక్షలు.’’ అని పేర్కొన్నారు.
భార‌త‌దేశం మ‌ధ్య‌వ‌ర్తిత్వం ఫ‌లితం గా రూపుదిద్దుకొన్న యుఎన్ క‌న్వెన్ష‌న్ ఆన్ ఇంట‌ర్‌నేశ‌న‌ల్ సెటిల్‌మెంట్‌ అగ్రిమెంట్స్ పై సంత‌కాని కి ఆమోదం తెలిపిన మంత్రివ‌ర్గం

సింగ‌పూర్ లో 2019వ సంవ‌త్స‌రం ఆగ‌స్టు 7వ తేదీ న గానీ, లేదా ఐక్య రాజ్య స‌మితి ప్ర‌ధాన కేంద్రం లో గానీ రిపబ్లిక్ ఆఫ్ ఇండియా మ‌ధ్య‌వ‌ర్తిత్వం ద్వారా కుదిరే యునైటెడ్ నేష‌న్స్ క‌న్వెన్శన్ ఆన్ ఇంట‌ర్‌నేష‌న‌ల్ సెటిల్‌మెంట్‌ అగ్రిమెంట్స్ (యుఎన్ఐఎస్ఎ)పై సంత‌కం చేసేందుకు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. ల‌బ్ధి: ఈ కన్వెన్శన్ పై సంత‌కం చేయ‌డం వ‌ల్ల పెట్టుబ‌డిదారుల లో విశ్వాసం పెరగ గ‌ల‌దు. అంతేకాక ఇది ప్ర‌త్యామ్నాయ వివాద ప‌రిష్కారం (ఎడిఆర్‌)పై అంత‌ర్జాతీయ ప్ర‌క్రియ ను ఆచరించడం పట్ల భార‌త‌దేశం యొక్క వ‌చ‌న బ‌ద్ధ‌త విష‌యం లోనూ విదేశీ పెట్టుబ‌డిదారుల కు ఒక సానుకూల‌మైనటువంటి సంకేతాన్ని కూడా అందించినట్లు కాగ‌ల‌దు. ఎడిఆర్ వ్యవస్థ ను ప్రోత్సహించే చొర‌వ‌ లు భార‌త‌దేశం లో అంత‌ర్జాతీయ వాణిజ్య సంబంధి మ‌ధ్య‌వ‌ర్తిత్వాన్ని ప్రోత్స‌హించ‌డం కోసం ఒక స‌మ‌గ్ర‌మైనటువంటి మ‌ధ్య‌వ‌ర్తిత్వ వ్య‌వ‌స్థ ను వికసింపచేయడం కోసం ప్ర‌భుత్వం ఒక చ‌ట్ట‌బ‌ద్ద సంస్థ గా న్యూ ఢిల్లీ ఇంట‌ర్‌నేష‌ల్ ఆర్బిట్రేష‌న్ సెంట‌ర్ (ఎన్‌డిఐఎసి) ని నెల‌కొల్పబోతోంది. క‌మ‌ర్షియ‌ల్ కోర్ట్స్ యాక్ట్, 2015లో మ‌రిన్ని స‌వ‌ర‌ణ ల‌ను తీసుకొని రావ‌డ‌ం జరిగింది. అలాగే, ఆర్బిట్రేశన్ ఎండ్ క‌న్‌ సిలియేశన్ యాక్ట్, 1996ను మ‌రింత‌ గా స‌వ‌రించేందుకు శాస‌న సంబంధ‌మైన క‌స‌ర‌త్తు ప్ర‌స్తుతం కొన‌సాగుతోంది. భార‌త‌దేశం లో దేశీయ, అంత‌ర్జాతీయ మ‌రియు వాణిజ్య వివాదాల ను ఎడిఆర్ వ్యవస్థ ద్వారా ప‌రిష్కరించ‌డాన్ని ప్రోత్స‌హించే దృష్టి తో ఈ మేర‌కు చొర‌వ‌ల ను తీసుకోవ‌డం జ‌రుగుతోంది. కొన్ని ఎంపిక చేసిన శ్రేణి కేసు ల యొక్క ప‌రిష్కారం లో త‌ప్ప‌నిస‌రి గా మ‌ధ్య‌వ‌ర్తిత్వాన్ని ఆశ్ర‌యించ‌డానిక‌ని క‌మ‌ర్షియ‌ల్ కోర్ట్స్ యాక్ట్, 2015 లో ఒక కొత్త అధ్యాయాన్ని ప్ర‌వేశ‌పెట్ట‌డ‌మైంది. ఈ విధంగా ‘క‌న్వెన్శన్‌’ తాలూకు నిబంధ‌న‌లు దేశీయ చ‌ట్టాల కు మరియు ఆల్ట‌ర్నటివ్ డిస్‌ప్యూట్‌ రెజల్యూశన్ మెకానిజ‌మ్స్ ను బ‌లోపేతం చేసేందుకు చేప‌ట్టిన ప్ర‌య‌త్నాలకు అనుగుణం గా ఉన్నాయి.
‘పొయిలా బొయిషాఖ్’ అందరి జీవితాల్లో సంతోషం.. శాంతి..  సౌభాగ్యాలు నింపాలంటూ ప్రజలకు ప్రధానమంత్రి  శుభాకాంక్షలు

‘పొయిలా బొయిషాఖ్’ పర్వదినం సందర్భంగా ప్రధానమంత్రి శ్రీ నరేంద్ర మోదీ ప్రజలకు ‘‘షుభోనబోబర్షో’’ (నూతన సంవత్సర శుభాకాంక్షలు) అంటూ శుభాకాంక్షలు తెలిపారు. ఈ మేరకు ట్విట్టర్ ద్వారా పంపిన సందేశంలో: ‘‘పొయిలా బొయిషాఖ్ సందర్భంగా అందరికీ నా శుభాకాంక్షలు. ఈ ప్రత్యేక పర్వదినం అత్యద్భుత బెంగాలీ సంస్కృతికి నిదర్శనం. ఈ కొత్త సంవత్సరం అందరి జీవితాల్లో సంతోషం.. శాంతి.. సౌభాగ్యాలు నింపాలని ఆకాంక్షిస్తూ అందరి కోరికలూ నెరవేరాలని ప్రార్థిస్తున్నాను’’ అని ప్రధాని పేర్కొన్నారు.
జాతీయ బాలికా దినోత్స‌వం సంద‌ర్భంగా ఆడ శిశువుల నైపుణ్యాలకు, బ‌లాలకు మ‌రియు నైతిక ధైర్యానికి న‌మ‌స్క‌రించిన ప్ర‌ధాన మంత్రి

జాతీయ బాలికా దినోత్స‌వం సంద‌ర్భంగా ఆడ శిశువుల నైపుణ్యాలకు, బ‌లాలకు మ‌రియు నైతిక ధైర్యానికి ప్ర‌ధాన మంత్రి శ్రీ న‌రేంద్ర మోదీ న‌మ‌స్క‌రించారు. “ఆడ శిశువుల యొక్క నైపుణ్యాలకు, బ‌లాలకు మ‌రియు నైతిక ధైర్యానికి మ‌నం ప్ర‌ణామం చేద్దాం. ఆడ పిల్లలు వివిధ రంగాల‌లో సాధిస్తున్న విజ‌యాలు చూసి మ‌నం గ‌ర్విద్దాం” అని ప్ర‌ధాన మంత్రి త‌న సందేశంలో పేర్కొన్నారు.
సైబర్ సెక్యూరిటీ రంగంలో సహకారంపై భారతదేశానికి, యుఎస్ఎ కు మధ్య ఎమ్ఒయు కు ఆమోదం తెలిపిన మంత్రివర్గం

సైబర్ సెక్యూరిటీ రంగంలో సహకారంపై కేంద్ర ఎలక్ట్రానిక్స్ అండ్ ఇన్ ఫర్మేషన్ టెక్నాలజీ మంత్రిత్వ శాఖ అధీనంలోని ది ఇండియన్ కంప్యూటర్ ఎమర్జెన్సీ రెస్పాన్స్ టీమ్ (CERT-ln) కు, యుఎస్ హోం లాండ్ సెక్యూరిటీ డిపార్ట్ మెంటుకు మధ్య సంతకాలు పూర్తి అయిన ఒక అవగాహనపూర్వక ఒప్పొందం (ఎమ్ఒయు) ను గురించి ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గానికి తెలియజేయడం జరిగింది. ఈ ఎమ్ఒయు పై న్యూ ఢిల్లీ లో 2017 జనవరి 11వ తేదీన సంతకాలు జరిగాయి. సంబంధిత చట్టాలు, నియమ నిబంధనలతో పాటు సమానత్వం, ఇచ్చి పుచ్చుకోవడం మరియు పరస్పర ప్రయోజనాలకు అనుగుణంగా సైబర్ సెక్యూరిటీకి సంబంధించిన సమాచారాన్ని మార్పిడి చేసుకోవడం మరియు మరింత సన్నిహితమైన రీతిలో సహకరించుకోవడం ఈ ఎమ్ఒయు ఉద్దేశం.
ఓణమ్ సంద‌ర్భంగా కేర‌ళ ప్ర‌జ‌ల‌కు సంఘీభావాన్ని వ్యక్తం చేసిన ప్ర‌ధాన మంత్రి

శుభ‌ప్ర‌ద‌మైన ఓణమ్ ప‌ర్వ‌దినాన్ని పురస్కరించుకొని ప్ర‌ధాన మంత్రి శ్రీ న‌రేంద్ర మోదీ కేర‌ళ ప్ర‌జ‌ల‌కు సంఘీభావాన్ని తెలిపారు. ‘‘కేర‌ళ ప్ర‌జ‌లు గ‌త కొద్ది రోజులుగా ఎదుర్కొంటున్న ప్ర‌తికూల ప‌రిస్థితుల‌ను అధిగ‌మించేట‌ట్లుగా వారికి మ‌రింత శ‌క్తిని ఈ ఓణమ్ ప్ర‌సాదించు గాక‌. యావ‌త్తు దేశ ప్ర‌జ‌లు కేర‌ళ తో భుజం భుజం క‌లిపి నిల‌బ‌డి, ఆ రాష్ట్ర ప్ర‌జ‌ల సంతోషం కోసం, సౌభాగ్యం కోసం ఈశ్వ‌రుడిని ప్రార్థిస్తున్నారు’’ అని ప్ర‌ధాన మంత్రి త‌న సందేశం లో పేర్కొన్నారు.
భూకంపంతరువాతి కాలం లో కచ్ఛ్ అభివృద్ధి చెందడం గురించిన ఒక వీడియో ను శేర్ చేసిన ప్రధానమంత్రి

భూకంపం సంభవించిన తరువాత గుజరాత్ లోని కచ్ఛ్ ప్రాంతం లో జరిగిన అభివృద్ధి ని వివరించేటటువంటి ఒక వీడియో ను ప్రధాన మంత్రి శ్రీ నరేంద్ర మోదీ శేర్ చేశారు. ఈ ప్రాంతం ఇప్పుడు పరిశ్రమ లు, వ్యవసాయం, పర్యటన రంగం మొదలైనవి వికసిస్తున్నటువంటి ఒక సమృద్ధ కేంద్రం గా మారిపోయింది. ఈ వీడియో ను మోదీ స్టోరీ ట్విటర్ హాండిల్ ద్వారా ట్వీట్ చేయడం జరిగింది. ఈ వీడియో లో అక్కడి ప్రజలు అప్పటి గుజరాత్ ముఖ్యమంత్రి శ్రీ నరేంద్ర మోదీ చేపట్టిన అసాధారణ కార్యాల ను గురించి మాట్లాడారు. భూకంపం అనంతర కాలం లో కచ్ఛ్ కు కొత్త రూపురేఖల ను ఇవ్వడం లో ఆ కాలపు గుజరాత్ ముఖ్యమంత్రి యొక్క నాయకత్వాన్ని ప్రజలు ప్రశంసించారు. ప్రధాన మంత్రి ఒక ట్వీట్ లో – ‘‘2001వ సంవత్సరం లో వచ్చిన భూకంపం తరువాత, కొంత మంది కచ్ఛ్ కు జరిగిన నష్టాని కి పెదవి విరిచి కచ్ఛ్ కథ ఇక ముగిసినట్లే అని భావించారు. కచ్ఛ్ ఇక ఎన్నటికీ తల ఎత్తజాలదు అని వారు అనుకొన్నారు; కానీ ఈ సంశయవాదులు కచ్ఛ్ యొక్క భావన ను తక్కువ గా అంచనా వేశారు. కొద్ది కాలం లోనే, కచ్ఛ్ తిరిగి తలెత్తుకొని నలబడింది, మరి అది అన్నింటి కంటే వేగం గా వృద్ధిచెందుతున్నటువంటి జిల్లాల లో ఒక జిల్లా గా మారిపోయింది.’’ అని పేర్కొన్నారు.
గుజరాత్ పూర్వ మంత్రి శ్రీ దేవానంద్ భాయి సోలంకీ కన్నుమూత పట్ల సంతాపం తెలిపిన ప్రధాన మంత్రి

గుజరాత్ పూర్వ మంత్రి శ్రీ దేవానంద్ భాయి సోలంకీ కన్నుమూత పట్ల ప్రధాన మంత్రి శ్రీ న‌రేంద్ర మోదీ సంతాపాన్ని వ్యక్తం చేశారు. ‘‘గుజరాత్ పూర్వ మంత్రి శ్రీ దేవానంద్ భాయి సోలంకీ మరణ వార్త తెలిసి దు:ఖించాను. ఆయన అందించిన సామాజిక తోడ్పాటు ను ఎల్లప్పటికీ గుర్తు పెట్టుకోవడం జరుగుతుంది. మనలను వీడి వెళ్లిన ఆత్మ కు శాంతి కలగాలని ఈశ్వరుడి ని ప్రార్థిస్తున్నాను; శోకం లో మునిగిన ఆయన కుటుంబానికి ఇదే నా ఓదార్పు.. ఓమ్ శాంతి’’ అని ఒక ట్వీట్ లో ప్రధాన మంత్రి పేర్కొన్నారు.
పారిశుధ్య కార్మికుల జాతీయ క‌మిశన్‌ కు 31.3.2019 అనంతరం మూడు సంవత్సరాల పొడిగింపు కు వీలు కల్పిస్తూ ఆమోదం తెలిపిన మంత్రివర్గం

పారిశుధ్య కార్మికుల జాతీయ క‌మిశన్‌ కు 31.3.2019 తరువాత మరో మూడేళ్ల పాటు పొడిగించే ప్రతిపాదన ను ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదించింది. ముఖ్యాంశాలు: పారిశుధ్య కార్మికుల జాతీయ క‌మిష‌న్‌(ఎన్ సిఎస్ కె) చట్టం, 1993 ప్రకారం.. మొదట్లో 31.3.1997 వరకు కొనసాగే విధం గా 1993లో ఈ కమిశన్ ను ఏర్పాటు చేయడమైంది. అటుపైన ఈ చట్టం చెల్లుబాటు గడువు ను తొలుత 31.3.2002 వరకు, అటు పిమ్మట 29.2.2004 దాకా పొడిగించడమైంది. తదనుగుణం గా 29.2.2004 న దీని కి కాలం చెల్లింది. అయితే, తదనంతరం చట్టబద్ధ సంస్థ గా కాకుండా ఈ కమిశన్ పదవీకాలాన్ని అవసరం మేరకు ప్రభుత్వం పొడిగిస్తూండగా ప్రస్తుత కమిశన్ పదవీకాలం 31.3.2019తో ముగియనుంది. ప్రధాన ప్రభావం: పారిశుధ్య కార్మికుల సంక్షేమం మరియు అభ్యున్నతి కోసం ఈ కమిశన్ కృషి చేస్తుంది కాబట్టి దేశం లోని పారిశుధ్య కార్మికుల తో పాటు మానవ వ్యర్థాల ను తొలగించే పని లో ఉన్న వారికి కమిశన్ పదవీకాలం పొడిగింపు వల్ల ప్రధానంగా ప్రయోజనం కలుగుతుంది. మానవ వ్యర్థాల తొలగింపు కార్మిక చట్టం కింద నిర్వహించిన అధ్యయనం ప్రకారం 31.01.2019 నాటికి వారి సంఖ్య 14,226 గా నమోదైంది. అయితే, నీతి ఆయోగ్ ఉత్తర్వు కు అనుగుణం గా సాంఘిక న్యాయం- సాధికారిత మంత్రిత్వ శాఖ నిర్వహించిన అధ్యయనం లో 31.01.2019 నాటికి 31,128 మంది కార్మికులు ఉన్నట్లు నమోదైంది. పూర్వరంగం: మానవ వ్యర్థ పారిశుధ్య కార్మికుల సంక్షేమం దిశ గా చేపట్టవలసిన నిర్దిష్ట కార్యక్రమాల ను గురించి పారిశుధ్య కార్మికుల జాతీయ కమిశన్ ప్రభుత్వాని కి తగిన సిఫారసుల ను చేస్తోంది. అలాగే ప్రస్తుతం వారి సంక్షేమం కోసం అమలు చేస్తున్న కార్యక్రమాల పై అధ్యయనం, మూల్యాంకన బాధ్యత లను కూడా నిర్వర్తిస్తోంది. దీంతో పాటు వారి సమస్య లు, ఫిర్యాదు ల సంబంధిత కేసుల పై విచారణ ను నిర్వహిస్తుంది. అంతేకాకుండా మానవ వ్యర్థాల తొలగింపు పని లో కార్మికుల ను నియమించడం పై నిషేధం- పునరావాస కల్పన చట్టం నిబంధనల ప్రకారం.. అమలు పర్యవేక్షణ బాధ్యత కూడా క‌మిశన్‌ కు అప్పగించబడింది. ఈ చట్టాన్ని ప్రభావవంతం గా అమలు చేయడంపై కేంద్ర, రాష్ట్ర ప్రభుత్వాల కు సలహాలు, సూచనలు ఇస్తుంది. కేంద్ర, రాష్ట్రాల పరిధి లో చట్ట నిబంధనల సక్రమ అమలు-ఉల్లంఘనల కు సంబంధించి విచారణలు, ఫిర్యాదుల పై దర్యాప్తు కూడా కమిశన్ పరిధి లోనే ఉన్నాయి. పారిశుధ్య కార్మికుల అభ్యున్నతి కి ప్రభుత్వం అనేక చర్యలు చేపడుతున్నప్పటికీ సామాజికం గా, ఆర్థికం గా, విద్య పరం గా వెనుకబాటుతనాన్ని బట్టి చూస్తే ఈ వృత్తి నిర్మూలన కు చేయాల్సింది ఇంకా ఎంతో ఉందన్నది వాస్తవం. మరో వైపు దేశం లోని పలు ప్రాంతాల్లో మానవ వ్యర్థాల పారిశుధ్యం పని నేటికీ కొనసాగుతూనే ఉంది. ఈ నేపథ్యం లో ఇటువంటి హేయమైన పని కి మానవ వినియోగ విధానం నిర్మూలన కు ప్రభుత్వం అత్యధిక ప్రాధాన్యమిస్తోంది. అందువల్ల తాను తీసుకుంటున్న చర్యల ను మరికొంతకాలం కొనసాగించడం తో పాటు అమలు చేస్తున్న కార్యక్రమాల పై నిరంతర పర్యవేక్షణ అవసరమని ప్రభుత్వం భావిస్తోంది. ఈ కారణం గానే పారిశుధ్య కమిశన్ పదవీకాలాన్ని 31.3.2019 అనంతరం మరో మూడు సంవత్సరాల పాటు పొడిగించాలన్న ప్రతిపాదన కు కేంద్ర మంత్రిమండలి ఆమోదముద్ర వేసింది.
‘నారీశక్తి  పురస్కారం-2020/2021’ గ్రహీతలతో ప్రధాని ఇష్టాగోష్ఠి

ప్రధానమంత్రి శ్రీ న‌రేంద్ర మోదీ ఇవాళ ‘నారీశక్తి పురస్కారం-2020/2021’ గ్రహీతలతో లోక్‌ కల్యాణ్‌ మార్గ్‌ లో ఇష్టాగోష్ఠి నిర్వహించారు. మహిళల సాధికారత దిశగా ప్రధాని చేస్తున్న నిరంతర కృషికి ఈ కార్యక్రమం ఒక నిదర్శనం. కాగా, అవార్డు గ్రహీతలు అద్భుత విజయాలు సాధించారంటూ ప్రధానమంత్రి ఈ సందర్భంగా వారిని కొనియాడారు. దేశానికేగాక సమాజానికీ సేవలు అందిస్తున్నారని అభినందించారు. అలాగే వారి కృషిలో సేవా స్ఫూర్తితోపాటు వినూత్నత కూడా స్పష్టంగా కనిపిస్తున్నదని ఆయన అన్నారు. మహిళలు తమ ప్రతిభను ప్రదర్శించని రంగమంటూ ఏదీలేదని, వారంత దేశం గర్వించేలా కృషి చేస్తున్నారని ప్రశంసించారు. మహిళల సామర్థ్యాన్ని సద్వినియోగం చేసుకోవడంలో ప్రభుత్వం నిబద్ధతతో ఉన్నదని, ఆ సామర్థ్యాన్ని గుర్తించేందుకు తగిన విధానాలను రూపొందిస్తున్నామని ప్రధాని చెప్పారు. కుటుంబాల స్థాయిలో నిర్ణయాత్మకత దిశగా మహిళలందరూ భాగస్వాములు కావడం ముఖ్యమని, వారి ఆర్థిక సాధికారతకు ఇది నిదర్శనం కాగలదని ఆయన పేర్కొన్నారు. ఆజాదీ కా అమృత మహోత్సవ్‌లో భాగంగా ‘సబ్‌ కా ప్రయాస్‌’ విషయంలో ప్రభుత్వం దృష్టి సారించడం గురించి ప్రధాని ప్రస్తావించారు. ప్రభుత్వం పిలుపునిచ్చిన “స్థానికత కోసం స్వగళం” వంటి కార్యక్రమాలు విజయవంతం కావడమన్నది మహిళల పాత్రపై ఆధారపడి ఉన్నదని ఆయన వ్యాఖ్యానించారు. ఈ సందర్భంగా పురస్కార గ్రహీతలు మాట్లాడుతూ- దేశ అగ్ర నాయకత్వానికి తమ గళం వినిపించే వేదిక కల్పనపై ప్రధానమంత్రి కృతజ్ఞతలు తెలిపారు. ప్రధానమంత్రిని కలుసుకోవడమేగాక ఆయనతో ముచ్చటించే అవకాశం లభించడంతో తమ కల సాకారమైనట్లు భావిస్తున్నామని వారు పేర్కొన్నారు. ప్రభుత్వం చేపట్టిన వినూత్న చర్యలు తాము సాధించిన విజయాల్లో ఎనలేని తోడ్పాటునిచ్చాయని వారు ప్రశంసించారు. ఇప్పటిదాకా తమ జీవనయానం గురించి, తాము చేసిన కృషి గురించి వారు ప్రధానికి వివరించారు. తమతమ రంగాలకు సంబంధించి విలువైన సమాచారాన్ని, సూచనలను ఈ సందర్భంగా ప్రధానితో పంచుకున్నారు.
హర్యానాలోని కురుక్షేత్ర లో రేపు ప్రధాన మంత్రి పర్యటన

ప్రధాన మంత్రి శ్రీ నరేంద్ర మోదీ ఈ నెల 12వ తేదీన హర్యానా లోని కురుక్షేత్రం సందర్శిస్తున్నారు. ఆయన స్వచ్ఛశక్తి-2019 కార్యక్రమంలో పాల్గొంటారు. హర్యానాలో పలు అభివృద్ధి ప్రాజెక్టులకు ఆయన శంకుస్థాపనలు చేస్తారు. స్వచ్ఛ శక్తి-2019 ప్రధాన మంత్రి స్వచ్ఛ శక్తి-2019 కార్యక్రమంలో పాల్గొని స్వచ్ఛ శక్తి-2019 అవార్డులు బహూకరిస్తారు. కురుక్షేత్రలో స్వచ్ఛ సుందర్ శౌచాలయ ప్రదర్శనను సందర్శించి బహిరంగ సభలో ప్రసంగిస్తారు. దేశవ్యాప్తంగా మహిళా పంచులు, సర్పంచులు పాల్గొనే జాతీయ స్థాయి కార్యక్రమం స్వచ్ఛశక్తి-2019. ఈ ఏడాది స్వచ్ఛ శక్తి కార్యక్రమంలో దేశంలోని భిన్న ప్రాంతాలకు చెందిన 15 వేల మంది వరకు మహిళలు పాల్గొంటారని భావిస్తున్నారు. మహిళా సాధికారత ఈ కార్యక్రమం లక్ష్యం. అంతర్జాతీయ మహిళా దినోత్సవం నాడు గుజరాత్ లోని గాంధీనగర్ లో ప్రధానమంత్రి శ్రీ నరేంద్రమోదీ స్వచ్ఛ శక్తి తొలి ప్రదర్శన, సమావేశాన్ని ప్రారంభించారు. స్వచ్ఛ శక్తి -2018 ఉత్తర ప్రదేశ్ లక్నోలో జరిగింది. కురుక్షేత్రలో జరుగుతున్నది మహిళా సాధికారతకు చేపట్టిన మూడో సమావేశం. అభివృద్ధి ప్రాజెక్టులు: భద్సా, జజ్జర్ లో జాతీయ కేన్సర్ ఇన్ స్టిట్యూట్ జాతికి అంకితం జజ్జర్ లోని ఎయిమ్స్ ప్రాంగణంలో అత్యాధునిక సదుపాయాలతో కేన్సర్ మూడోదశ పరీక్ష, పరిశోధన సంస్థను నిర్మించారు. 700 పడకల ఆస్పత్రిలో సర్జికల్ ఆంకాలజీ, రేడియేషన్ ఆంకాలజీ, మెడికల్ ఆంకాలజీ, అనస్తీషియా, పాలియాటివ్ కేర్, న్యూక్లియర్ మెడిసిన్ వంటి సదుపాయాలున్నాయి. డాక్టర్లు, కేన్సర్ వ్యాధిగ్రస్తులకు సహాయంగా వచ్చిన వారి కోసం హాస్టల్ గదులు కూడా ఉన్నాయి. దేశంలోని కేన్సర్ సంబంధిత కార్యకలాపాలన్నింటికీ ఇది కేంద్రస్థానంగా పని చేస్తుంది. ఈ ఎన్ సిఐ ప్రాంతీయ కేన్సర్ సెంటర్లు, ఇతర కేన్సర్ సంస్థలతో అనుసంధానం కలిగి ఉంటుంది. జజ్జర్ లోని ఈ ఎన్ సిఐ జాతీయ స్థాయిలో ప్రధాన సంస్థ కావడం వల్ల మౌలిక పరిశోధన, అభివృద్ధికి ప్రాధాన్యతా రంగాలను గుర్తించి మాలిక్యులార్ బయాలజీ, జెనోమిక్స్, ప్రోటియోమిక్స్, కేన్సర్ ఎపిడెమియాలజీ,రేడియేషన్ బయాలజీ, కేన్సర్ వ్యాక్సిన్లు వంటి భిన్న అంశాలపై అప్లైడ్ రీసెర్చ్ కూడా నిర్వహిస్తారు. ఫరీదాబాద్ లో ఇఎస్ఐసి మెడికల్ కాలేజి, హాస్పిటల్ ప్రారంభం ఉత్తర భారతదేశంలో మొదటి ఇఎస్ఐసి వైద్యకళాశాల, ఆస్పత్రి ఇది. 510 పడకల ఈ ఆస్పత్రిలో అత్యాధునిక సౌకర్యాలు అందుబాటులో ఉన్నాయి. భారత ప్రభుత్వ కార్మిక, ఉపాధి మంత్రిత్వ శాఖ పరిధిలోని ఇఎస్ఐసి బీమాదారులు, వారి లబ్ధిదారులకు ప్రత్యేకించి కార్మిక జనాభా, వారిపై ఆధారపడిన వారికి సామాజిక భద్రతను అందిస్తుంది. పంచకులలో జాతీయ ఆయుర్వేద ఇన్ స్టిట్యూట్ కు శంకుస్థాపన పంచకులలోని శ్రీ మాతా మానసాదేవి దేవాలయ సముదాయంలో జాతీయ ఆయుర్వేద ఇన్ స్టిట్యూట్ ఏర్పాటు చేస్తున్నారు. ఆయుర్వేద చికిత్స, విద్య, పరిశోధనకు ఇది జాతీయ స్థాయి సంస్థగా ఉంటుంది. ఇది పూర్తయితే హర్యానా, సమీప ప్రాంతాల ప్రజలకు ఎంతో ప్రయోజనకరంగా ఉంటుంది. కురుక్షేత్రలో శ్రీకృష్ణా ఆయుష్ విశ్వవిద్యాలయం శంకుస్థాపన ఇది భారతీయ వైద్యవిధానాల అధ్యయనం కోసం హర్యానాలోనే కాకుండా దేశంలోనే ఏర్పాటవుతున్నమొదటి విశ్వవిద్యాలయం. పానిపట్ లో పాటిపట్టు యుద్ధాల మ్యూజియంకు శంకుస్థాపన పానిపట్టు యుద్ధంలో వీరోచితంగా పోరాడిన వారందరినీ గౌరవించుకునేందుకు ఏర్పాటవుతున్నమ్యూజియం ఇది. జాతి నిర్మాణానికి విశిష్ట సేవలందించి ఎలాంటి గుర్తింపునకు నోచుకోని వారందరినీ గౌరవించాలన్న కేంద్రప్రభుత్వ చొరవకు అనుగుణంగానే ఈ మ్యూజియం నెలకొల్పుతున్నారు. కర్నాల్ లో పండిట్ దీన్ దయాళ్ ఉపాధ్యాయ విశ్వవిద్యాలయానికి శంకుస్థాపన విద్య, ఆరోగ్యం, సాంస్కృతిక సదుపాయాలకు ఉత్తేజం కల్పించడం లక్ష్యంగా ప్రధానమంత్రి కర్నాల్ లో పండిట్ దీన్ దయాళ్ ఉపాధ్యాయ ఆరోగ్య శాస్ర్తాల విశ్వవిద్యాలయానికి శంకుస్థాపన చేస్తారు.